Document ID: 31994R0822

31994R0822
L 095/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 822/94 НА КОМИСИЯТА
от 13 април 1994 година
относно адаптиране на кодовете по КН за ябълки, изброени в приложението към Регламент (ЕИО) № 2019/93 на Съвета относно въвеждане на специфични мерки за малките острови в Егейско море относно някои селскостопански продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за адаптиране на номенклатурата на Общата митническа тарифа, използвана за селскостопански продукти (1), изменен с Регламент (ЕИО) № 3209/89 (2), и по-специално член 2, параграф 1 от него,
като има предвид, че Регламент (ЕИО) № 2505/92 на Комисията от 14 юли 1992 г. за изменение на приложения I и II към Регламент (ЕИО) № 2658/87 на Съвета относно тарифната и статистическа номенклатура и относно Общата митническа тарифа (3) съдържа комбинираната номенклатура, която е действаща към момента на влизане в сила на Регламент (ЕИО) № 2019/93 на Съвета от 19 юли 1993 г. относно въвеждане на специфични мерки за малките острови в Егейско море относно някои селскостопански продукти (4);
като има предвид, че кодът по Комбинираната номенклатура, използван за обозначаване на ябълките в приложението към Регламент (ЕИО) № 2019/93, е кодът, който беше в сила през 1992 г., и като има предвид, че този код не съответства на кода, който е в сила от 1993 г.; като има предвид, че въпросният код трябва съответно да се промени;
като има предвид, че такова адаптиране трябва да влезе в сила от датата на влизане в сила на Регламент (ЕИО) № 2019/93;
като има предвид, че мерките, предвидени в настоящия регламент, са в съответствие със становището на Управителния комитет по плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕИО) № 2019/93 кодовете по КН „0808 10 91 до 0808 10 99“, обозначаващи ябълки, се заменят с кодовете по КН „0808 10 31 до 0808 10 89“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 30 юли 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 април 1994 година.

Labels: 18
3
17
5